text: [{"text_idx": "#000004", "text": "Mummichi ministeera Lubnaan Sa\u2019ad Hariirii Arba\u2019aa har\u2019aa gara Sa\u2019udii imaluun magaalaa Riyaad keessatti Malik Salmaan waliin mari\u2019ate. Sa\u2019ad Hariirii Ji\u2019a November /2017 keessa daaw\u2019annaaf gara Riyaad eega seenee boodaa Taayitaa kan lakkise tahuu labsuu isaa hordofuun, mootummaan Lubnaan Hariiriin mootummaa Sa\u2019udiitiin uggurame jechuun labsii taayitaa gadhisuu muummicha ministeera biyya isaa kan hin fudhanne tahuu beeksise.Kanuma hordofuun Faransaayi jidduu seenuudhaan Sa\u2019aad Hariirii gara Lubnaan deebi\u2019uun taayitatti deebi\u2019uun isaa ni yaadatama."}, {"text_idx": "#000005", "text": "Mootummaan Sa\u2019udii gochaa san harka kessaa hin qabu jechuun kan waakkataa ture yoo tahu, inumaayyuu Lubnaan gara Hizboollahtti fayyadamuudhaan Iiraan gargaaraa jirti jechuun Yakkite."}, {"text_idx": "#000006", "text": "Hariiroo biiyyoota lamaanii eegasii as hammaataa dhufe fooyyessudhaaf mootummaan Sa\u2019udii muummicha Ministeera Lubnaan kan affeere yoo tahu, dhaaltuu gonfoo Mahammad Bin Salmaan dabalatee qondaaltota biyyattii waliin kan mari\u2019atu tahuu ejensiin odeeyfannoo Sa\u2019udii gabaase."}]